paragraph_text: Zbog prihvaćanja kapitalizma, postoji znatno razilaženje između anarhokapitalista i anarhista koji odbacuju kapitalizam. Anarhokapitalizam se može promatrati kao radikalni razvoj klasičnog liberalizma i njegovih ideja. Anarhokapitalisti se razlikuju od minarhista, koji zagovaraju tzv. "državu noćobdiju", odnosno minimalnu državu, ograničenu na zaštitu pojedinaca i njihove imovine protiv domaćeg i stranog agresora; te se razlikuju od ostalih anarhista koji zagovaraju ukidanje privatnog vlasništva.